«Այ դա ուրիշ հարց է։ Շանսեր ունի ժողովուրդը, ժողովուրդը ճիշտ ընտրություն է անում, որ թեկնածուին կնախընտրի, նրան էլ կընտրի»,- արձագանքեց մեր զրուցակիցը։ ՀՀ քննչական կոմիտեում համաձայն Հայաստանի երիտասարդական հիմնադրամի հոգաբարձուների խորհրդի անդամ, ԱԺ պատգամավոր Կարեն Ավագյանի դիմումի՝ հարուցվել է քրեական գործ Հայաստանի երիտասարդական հիմնադրամում առանձնապես խոշոր չափերով յուրացում կատարելու դեպքի առթիվ՝ ՀՀ քրեական օրենսգրքի 179-րդ հոդվածի 3-րդ մասի 1-ին կետով։ «Հնարավո՞ր է, որ Կարեն Ավագյանը հեռացվի ՀՀԿ-ից»,- հետաքրքրվեցինք մեր զրուցակցից։ «Իրավաբանները թող մեկնաբանեն՝ ինչ է եղել, ոնց է եղել։ Մենք տեղյակ ենք այնքանով, ինչքանով մամուլում հրապարակումներ են եղել։ Իրավապահները թող ավարտեն քննությունը, այն ժամանակ էլ կխոսենք»,- ասաց Ռուբեն Թադեւոսյանը։